Serviceaftale for DeiC’s Amberscript tjeneste

# Omfang af serviceaftale

DeiC’s Amberscript tjeneste omfatter et webinterface og API fra Amberscript, som kan benyttes til transskribering og underteksning af mediefiler. Transskribering og undertekstning tilbydes til følgende sprog under aftalen:

|  |  |  |  |
| --- | --- | --- | --- |
| Engelsk | Svensk | **Dansk** | Norsk (Bokmål) |
| Finsk | Hollandsk | Tysk | Spansk |
| Fransk | Portugisisk | Italiensk |  |

# Vilkår

Denne serviceaftale regulerer tilslutningen og brug af DeiC’s Amberscript aftale. Aftalen indgås mellem DeiC og den juridisk enhed, som identificeres af underskriftsdelen sidst i dette dokument – også kaldet Kunden.

Ved denne aftale stiller DeiC Amberscript tjenesten til rådighed for Kunden og Kunden indvilger i at tilslutte og benytte aftalen i henhold til vilkårene i denne tilslutningsaftale.

Ved brug af aftalen afløftes udbudspligten for brug af Amberscript tjenester, som er omfattet af aftalen. Dette forventes at dække perioden mellem 2021-07-15 og indtil rammekontraktens udløb den 2025-07-05. Rammekontrakten er indgået på nordisk niveau mellem Amberscript og NORDUnet efter gennemførelse af eu-udbud (Services - 166277-2021). DeiC er ansvarlig for formidling af aftalen i Danmark.

Kunden er ansvarlig for at tjenesten benyttes til behandling af data, som Kunden har brugsret, eller ejendomsret til.

Tjenesten tilgås via WAYF (Where are You From). Hertil gælder særlige vilkår, som fremgår her: https://www.deic.dk/da/WAYF.

DeIC yder følgende assistance uden yderligere beregning for Kunden:

* Formidling af hændelser og ændringsamodninger mellem Kunden og Amberscript, herunder general assistance til opretholdelse af god kvalitet af tjenesten, effektiv brug af tjenesten og korrekt fakturering af tjenesten.
* Standardiseret tilsyn med databehandlingen hos Amberscript som angivet i Databehandleraftalen.

Kunden leverer følgende aktiviteter under aftalen:

* Opretholdelse af et primært kontaktpunkt til firstline support for brugere af tjenesten hos Kunden. Kundens brugere skal henvende til dette kontaktpunkt ved behov for assistance der måtte opstå ved tilslutning til, eller brug af tjenesten. Såfremt dette kontaktpunkt ikke er i stand til at afhjælpe brugerens behov, kan kontaktpunktet viderebringe den modtagne fejlmelding, eller ændringsanmodning til DeiC.
* Oprettelse af teknisk administrator for tjenesten. Denne administrator kan være samme person som den primære kontaktperson.
* Give DeiC adgang til oplysninger om slutbrugere, som anvender tjenesten. Disse oplysninger kan blive anvendt i forbindelse med fejlsøgning og forbrugsafregning. Oplysningerne kan omfatte navn, e-mail, telefonnummer og organisatorisk tilhørsels forhold.

DeiC kan ikke gøres ansvarlig for Kundens eventuelle tab af data som opstår ved brugen af tjenesten.

# Priser for brug af tjenesten

Tjenesten afregnes efter Kundens samlede månedlige konstateret forbrug som udtrykt ved DeiC’s rapporteret forbrug til Kunden. Betaling skal ske senest 30 kalenderdage efter DeiC’s fakturadato.

Amberscript tjenesterne omfatter følgende timeafregnede ydelser:

|  |  |
| --- | --- |
| Amberscript tjeneste | Timepris i DKK  (eksklusiv moms) |
| Automatisk tekstgenkendelse via Amberscript web interface på dansk eller engelsk | 44,00 kr. |
| Automatisk tekstgenkendelse via API på dansk eller engelsk | 44,00 kr. |

Transskribering eller underteksning af en times mediefil vil således udgøre 44 DKK.

Manuel tekstgenkendelse og oversættelser som tilbydes af Amberscript via underleverandør i England er ikke en del af denne kontrakt, men vil muligvis blive tilføjet. Ligeledes er automatisk tekstgenkendelse på sprog, som ikke nævnes i tabellen øverst i dokumentet ikke en del af kontrakten. Dette skyldes at opbevarelse af data indenfor EU ikke kan garanteres ved transskribering af disse sprog.

Priserne angivet ovenfor er beregnet på baggrund af NORDUnets kontrakt med Amberscript. Priserne er konverteret fra Euro til DKK ved brug af Nationbankens dagskurs af 14.09.2021. Hertil er tilføjet et 10% gebyr til DeiC og priserne er blevet oprundet. Gebyret dækker DeiC’s udgifter til juridisk, kommerciel og teknisk støtte til aftalen. Gebyret er beregnet med henblik på at administrationen af aftalen skal være budgetneutralt for DeiC.

Priserne er angivet eksklusive moms. Priserne forventes at være faste i perioden 15.07.2021 og 15.07.2024. Såfremt der ønskes transskribering eller undertekstning af andre sprog end danske eller engelsk kan priserne afvige fra de ovenfor oplyste.

# Forbrugs rapportering og fakturering

DeiC vil levere en rapport over Kundens månedlige forbrug til Kundens kontaktperson, som dækker forrige måned.

Såfremt Kunden ønsker assistance DeiC udover hvad der er omfattet af denne serviceaftale, kan dette efter aftale afregnes til en timepris på 1500 DKK, eksklusiv moms

DeiC vil ved afslutningen af hvert kvartal udarbejde og afsende faktura, som dækker Kundens forbrug hos Amberscript.

Kunden ønsker følgende informationer tilknyttet EAN faktureringen:

|  |
| --- |
| [Tilføj faktureringsoplysninger] |

# Primære kontaktpersoner

De primære kontaktpersoner for denne tjeneste vil være:

|  |  |  |  |
| --- | --- | --- | --- |
| Institution | Kontaktperson | Telefon # | E-mail |
| Deic | Morten Kjeldgaard  (tjenesteansvarlig) | +45 21708717 | [Morten.kjeldgaard@deic.dk](mailto:Morten.kjeldgaard@deic.dk) |
| [Tilføj organisation og kontaktperson(er)] |  |  |  |

# Serviceanmodninger

Eventuelle serviceanmodninger bedes sendt til Amberscript holdet hos DeiC. Benyt venligst email adressen: [amberscript@deic.dk](mailto:amberscript@deic.dk).

# Underskrifter

|  |  |  |
| --- | --- | --- |
|  | DeiC | Kunden |
| Underskriftsberettiget | Morten Kjeldgaard |  |
| Den juridiske enheds officielle navn | DeiC |  |
| CVR nummer | 30060946 |  |
| Email | [Morten.kjeldgaard@deic.dk](mailto:Morten.kjeldgaard@deic.dk) |  |
| Telefon | +45 21708717 |  |
| Underskrift |  |  |